ฟิทช์แจกเรทติ้งหุ้นกู้รถเบนช์2พันล้านที่ AA+
ฟิทช์จัดเรตติ้งระดับ AA+ ให้หุ้นกู้คำประกันของเมอร์เซเดส-เบนซ์ มูลค่า 2 พันล้านบาท
6 ต.ค. 2553

ฟิทช์จัดเรตติ้งระดับ AA+ ให้หุ้นกู้คำประกันของเมอร์เซเดส-เบนซ์ มูลค่า 2 พันล้านบาท
บริษัท ฟิทช์ เรทติ้งส์ (ประเทศไทย) ประกาศจัดอันดับเครดิตภายในประเทศ (National Rating) ระยะยาว ที่ระดับ‘AA+(tha)’ แนวโน้มเครดิตเป็นบวก ให้แก่หุ้นกู้ค้ำประกันของบริษัทเมอร์เซเดส-เบนซ์ (ประเทศไทย) จำกัด (MBTh) มูลค่า 2 พันล้านบาท ครบกำหนดไถ่ถอนปี 2555 โดยหุ้นกู้ดังกล่าวได้รับการค้ำประกันโดยบริษัท เดมเลอร์ เอจี (เดมเลอร์) ซึ่งเป็นบริษัทแม่ในประเทศเยอรมัน  ซึ่งมีอันดับเครดิตสากลระยะยาว (International Long-term Issuer Default Rating (IDR)) ที่ระดับ ‘BBB+’ แนวโน้มเครดิตเป็นบวก   
การประกาศอันดับเครดิตนี้ต่อเนื่องจากการออกหุ้นกู้และการได้รับเอกสารซึ่งมีข้อมูลตรงตามที่ได้รับมาก่อนหน้าซึ่งใช้ในการพิจารณาอันดับเครดิต อันดับเครดิตที่ประกาศเป็นอันดับเครดิตระดับเดียวกับที่คาดไว้เมื่อวันที่ 21 กันยายน 2553
MBTh ถือหุ้นร้อยละ 99.99 โดยเดมเลอร์  MBTh เป็นผู้นำเข้าและจัดจำหน่ายในลักษณะขายส่งรถยนต์เมอร์เซเดส-เบนซ์ในประเทศไทยตั้งแต่ปี 2543   นอกจากนี้ MBTh ยังให้บริการเช่าซื้อและลีสซิ่งสำหรับรถยนต์ผ่านบริษัทย่อยที่บริษัทถือหุ้นทั้งหมดซึ่งได้แก่ บริษัท เมอร์เซเดส-เบนซ์ ลีสซิ่ง (ประเทศไทย) จำกัด